"La Secţia de urmărire penală şi criminalistică, în perioada martie 2004 – aprilie 2014, au fost înregistrate un număr de 58 de cauze penale, din care soluţionate 53. Două cauze au fost conexate la o alta soluţionată în cursul anului 2007 cu neînceperea urmăririi penale, în baza art. 10 lit. f din Codul de procedură penală.

Alte două dosare au fost declinate la Parchetul de pe lângă Curtea de Apel Bucureşti, respectiv la Parchetul Militar de pe lângă Tribunalul Militar Bucureşti. Dosarul înregistrat la Parchetul Militar de pe lângă Tribunalul Militar Bucureşti se află în curs de soluţionare, iar dosarul înregistrat la Parchetul de pe lângă Curtea de Apel Bucureşti a fost declinat în favoarea Parchetului de pe lângă Judecătoria Sectorului 3, fiind dispusă, la data de 5 noiembrie 2008, soluţia de neîncepere a urmăririi penale în temeiul dispoziţiilor art. 10 lit. d din vechiul Cod de procedură penală.

Soluţiile de netrimitere în judecată adoptate au fost fundamentate pe prevederile art. 10 lit. a, b, c, d, f din vechiul Cod de procedură penală şi art. 16 lit. a şi f din noul Cod de procedură penală.

În prezent, în instrumentarea procurorilor Secţiei de urmărire penală şi criminalistică se mai află un singur dosar penal", se arată în comunicatul Parchetului.